cyanic-selkie/wikianc huggingface dataset:
রুমি বর্ষপঞ্জি
ইতিহাস
থাম্ব| ১৯১১-এর বহুভাষিক উসমানীয় বর্ষপঞ্জির পাতা: ইসলামি রাষ্ট্র উসমানীয় সাম্রাজ্যে ধর্মীয় ইসলামি বর্ষপঞ্জি ব্যবহার করা হত, যার মধ্যে প্রতিটি চন্দ্র পর্ব চক্রের মধ্যে দিনগুলি গণনা করা হয়। যেহেতু চন্দ্র মাসের দৈর্ঘ্য গ্রীষ্মমন্ডলীয় বছরের দৈর্ঘ্যের একটিও ভগ্নাংশ নয় তাই বিশুদ্ধভাবে চান্দ্র বর্ষপঞ্জি দ্রুত ঋতুর সাপেক্ষে প্রবাহিত হয়।
১৬৭৭ সালে প্রধান কোষাধ্যক্ষ (باش دفتردار, Baş Defterdar) সুলতান চতুর্থ মুহাম্মদের অধীনে হাসান পাশা চন্দ্র ইসলামি বর্ষপঞ্জি ও সৌর জুলীয় বর্ষপঞ্জির মধ্যে পার্থক্যের ফলে প্রতি ৩৩ বছরে এক বছর (একটি পলায়ন বছর) বাদ দিয়ে আর্থিক দলিল সংশোধনের প্রস্তাব করেছিলেন।
১৭৪০ সালে (১১৫২ হিজরি সন) সুলতান প্রথম মাহমুদের শাসনামলে কোষাধ্যক্ষ আতিফ এফেন্দির প্রস্তাবে মুহররমের পরিবর্তে কর পরিশোধ এবং সরকারি কর্মকর্তাদের সাথে লেনদেনের জন্য মার্চ মাসকে অর্থবছরের প্রথম মাস হিসেবে গৃহীত হয়।
সুলতান প্রথম আব্দুল হামিদের শাসনামলে কোষাধ্যক্ষ মোরালি ওসমান এফেন্দি কর্তৃক প্রস্তাবিত ইসলামি এবং জুলীয় বর্ষপঞ্জির মধ্যে সময়ের পার্থক্য থেকে উদ্ভূত উদ্বৃত্ত খরচ প্রতিরোধ করার জন্য ১৭৯৪ সালে আর্থিক বর্ষপঞ্জির আবেদনের পরিসর রাষ্ট্রীয় ব্যয় এবং অর্থপ্রদানের জন্য বাড়ানো হয়েছিল।
জুলীয় বর্ষপঞ্জি, ১৬৭৭ খ্রিস্টাব্দ থেকে শুধুমাত্র আর্থিক বিষয়ের জন্য ব্যবহার শুরু হয়, ১৩ মার্চ, ১৮৪০ খ্রিস্টাব্দে (মার্চ ১, ১২৫৬ হিজরি) সুলতান প্রথম আবদুলমেসিদ সিংহাসনে আরোহণের পরপরই তানজিমত সংস্কার প্রকল্প গৃহীত হয়েছিল। সমস্ত বেসরকারি বিষয়ের জন্য সরকারি বর্ষপঞ্জিটি গঠন করা হয় যার নাম হয় "রুমি বর্ষপঞ্জি" (আক্ষরিক অর্থে রোমান বর্ষপঞ্জি)। এর বছর গণনা শুরু হয়েছিল ৬২২ খ্রিস্টাব্দ থেকে, যখন মুহাম্মাদ এবং তার অনুসারীরা মক্কা থেকে মদিনায় হিজরত করেন, একই ঘটনাটি ইসলামি বর্ষপঞ্জির সূচনা করে। জুলীয় বর্ষপঞ্জির মাস ও দিনগুলো ব্যবহার করা হয়েছিল, মার্চ থেকে বছর শুরু হত। যাইহোক, ১২৫৬ হিজরি সনে হিজরি ও গ্রেগরীয় বর্ষপঞ্জির মাঝে পার্থক্য ছিল ৫৮৪ বছর। চন্দ্র বর্ষপঞ্জি থেকে সৌর বর্ষপঞ্জিতে পরিবর্তনের সাথে সাথে রুমি বর্ষপঞ্জি ও জুলীয় বা গ্রেগরীয় বর্ষপঞ্জির মধ্যে পার্থক্য ৫৮৪ বছর স্থায়ী ছিল।
যেহেতু জুলীয় থেকে গ্রেগরীয় বর্ষপঞ্জিতে পরিবর্তনটি প্রতিবেশী দেশগুলিতে শেষ পর্যন্ত গৃহীত হয়েছিল, রুমি বর্ষপঞ্জিটি ১৯১৭ সালের ফেব্রুয়ারিতে গ্রেগরীয় বর্ষপঞ্জিতে পুনরায় সংযোজিত হয়েছিল তবে ৫৮৪ বছরের পার্থক্য অপরিবর্তিত রাখা হয়েছিল। এভাবে ১৫ ফেব্রুয়ারি, ১৩৩৩ হিজরি (১৯১৭ খ্রিস্টাব্দের ফেব্রুয়ারি) পরের দিনটি ১৬ ফেব্রুয়ারি না হয়ে হঠাৎ করে ১ মার্চ, ১৩৩৩ হিজরি (১ মার্চ, ১৯১৭ খ্রিস্টাব্দ) হয়ে যায়। ১৩৩৩ হিজরি (১৯১৭ খ্রিস্টাব্দ) ১ মার্চ থেকে ৩১ ডিসেম্বর পর্যন্ত চলমান মাত্র দশ মাস নিয়ে একটি বছরে পরিণত হয়েছিল। ১ জানুয়ারী, ১৯১৮ খ্রিস্টাব্দ এইভাবে ১ জানুয়ারী, ১৩৩৪ হিজরি সনে পরিণত হয়। তুরস্কের উত্তরসূরি প্রজাতন্ত্রের প্রথম বছরগুলিতে উসমানীয় সাম্রাজ্যের বিলুপ্তির পরেও রুমি বর্ষপঞ্জি ব্যবহার করা হয়। ২৬শে ডিসেম্বর, ১৩৪১ হিজরি (১৯২৫ খ্রিস্টাব্দ)-এর একটি আইন দ্বারা আতাতুর্কের সংস্কারের অংশ হিসাবে হিজরি সনের ব্যবহার পরিত্যাগ করা হয়েছিল এবং ১৯২৬ সাল থেকে কমন এরা দ্বারা প্রতিস্থাপিত হয়েছিল। সেমেটীয়/আরবি নামকরণ পদ্ধতিতে জোড়ায় জোড়ায় চার মাসের নাম (Teşrin-i Evvel, Teşrin-i Sânî ও Kânûn-ı Evvel, Kânûn-ı Sânî) ১০ জানুয়ারী, ১৯৪৫-এ সরল করার জন্য পরিবর্তন করে তুর্কি ভাষার নাম, Ekim, Kasım, Aralık ও Ocak করা হয়েছিল। ১৯১৮ সাল থেকে অর্থবছর শুরু হয় ১ জানুয়ারিতে।
দ্বৈত তারিখ
উসমানীয় সাম্রাজ্যে চন্দ্র ভিত্তিক হিজরি বর্ষপঞ্জি রুমি বর্ষপঞ্জির পাশাপাশি ধর্মীয় বিষয়ে ব্যবহৃত হত। তারিখগুলোর মাঝে বিভ্রান্তি রোধ করার জন্য বেশিরভাগ নথিতে উভয় বর্ষপঞ্জি ব্যবহার করা হত।
রিকু ইয়ামানে
রিকু ইয়ামানে (山根 陸, Riku Yamane; জন্ম: ২৪ আগস্ট ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে মধ্যমাঠের খেলোয়াড় হিসেবে খেলেন।  তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
২০১৮ সালে, রিকু জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
রিকু ইয়ামানে ১৯৯৩ সালের ২৪শে আগস্ট তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
দীপালি দেশপান্ডে
দীপালি দেশপান্ডে (জন্ম ৩রা আগস্ট ১৯৬৯ মুম্বাইয়ে ) একজন প্রাক্তন ভারতীয় ক্রীড়া শ্যুটার। তিনি মালয়েশিয়ার কুয়ালালামপুরে ২০০৪ এশিয়ান শ্যুটিং চ্যাম্পিয়নশিপে রাইফেল শ্যুটিংয়ে রৌপ্য পদক জিতেছিলেন এবং ২০০৪ গ্রীষ্মকালীন অলিম্পিকে ভারতের হয়ে প্রতিদ্বন্দ্বিতা করার জন্য নির্বাচিত হন, রাইফেল থ্রি পজিশনে উনিশতম স্থান অর্জন করেন।  দীপালি ২০০২ বুসান এশিয়ান গেমসে মহিলাদের দলগত ১০ মিটার এয়ার রাইফেল বিভাগে ভারতের হয়ে রৌপ্য পদক জয় করেন। দেশপান্ডে তার প্রশিক্ষক লাসজলো জুকসাক এবং সানি থমাসের অধীনে ভারতীয় শ্যুটিং ফেডারেশনের সদস্য হিসাবে তার ক্রীড়াজীবনে কাজ করেছেন।
এথেন্সে ২০০৪ গ্রীষ্মকালীন অলিম্পিকে মহিলাদের ৫০ মিটার রাইফেল ৩ পজিশনে দেশপান্ডে তার স্বদেশী অঞ্জলি ভাগবতের সাথে ভারতীয় স্কোয়াডের জন্য যোগ্যতা অর্জন করেছিলেন, সপ্তম স্থান অর্জনের জন্য এবং অলিম্পিকে নিশ্চিত করার জন্য ন্যূনতম যোগ্যতা স্কোর ৫৭১ অর্জন করে। মালয়েশিয়ার কুয়ালালামপুরে এশিয়ান চ্যাম্পিয়নশিপ থেকে।
মনিরুল ইসলাম (বীর প্রতীক)
মনিরুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মনিরুল ইসলাম জন্ম টাঙ্গাইল জেলার বাসাইল উপজেলার কাশিল ইউনিয়নের কামুটিয়া গ্রামে। তার বাবার নাম সাহেব আলী এবং মায়ের নাম হালিমা বেগম। তার স্ত্রীর নাম মমতাজ বেগম। তাদের তিন ছেলে।
কর্মজীবন
মনিরুল ইসলাম চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল কুমিল্লার ময়নামতি সেনানিবাসে। তখন তার পদবি ছিল হাবিলদার। মার্চ মাসে চতুর্থ ইস্ট বেঙ্গল রেজিমেন্ট সেনানিবাসের বাইরে মোতায়েন ছিল। মুক্তিযুদ্ধ শুরু হলে তারা ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে যুদ্ধ করেন ২ নম্বর সেক্টরের গঙ্গাসাগর সাব সেক্টরে। পরে ‘কে’ ফোর্সের নবম ইস্ট বেঙ্গল রেজিমেন্টের অধীনে। আখাউড়া, কর্নেল বাজার ও মুকন্দপুরসহ আরো কয়েক স্থানে সাহসিকতার সঙ্গে যুদ্ধ করেন। মনিরুল ইসলাম স্বাধীনতার পর বাংলাদেশ সেনাবাহিনী থেকে ১৯৮১ সালে নায়েব সুবেদার হিসেবে অবসর নেন।
মুক্তিযুদ্ধে ভূমিকা
ব্রাহ্মণবাড়িয়া জেলার সীমান্ত এলাকা থেকে কিছুটা দূরে কালাছড়া চা-বাগান। অক্টোবরে ভারতে মুক্তিযোদ্ধা শিবিরে খবর এল, ওই চা-বাগানে একদল পাকিস্তানি সেনা অবস্থান নিয়েছে। মুক্তিযোদ্ধাদের অধিনায়ক সিদ্ধান্ত নিলেন পাকিস্তানি সেনাদের আক্রমণের। গঠিত হলো কয়েকটি দল। একটি দলে অন্তর্ভুক্ত হলেন মনিরুল ইসলাম। মুক্তিযোদ্ধা সব মিলে দুই কোম্পানি। তাদের মধ্যে প্রায় অর্ধেক স্বল্প প্রশিক্ষণ নেওয়া মুক্তিযোদ্ধা। বাকিরা পেশাদার। কেউ ইস্ট বেঙ্গল রেজিমেন্ট, কেউ ইপিআরের। মনিরুল ইসলাম ইস্ট বেঙ্গল রেজিমেন্টের। মুক্তিযোদ্ধাদের অধিনায়ক খবর নিয়ে জানতে পারলেন, কালাছড়া চা-বাগানে অবস্থান নেওয়া পাকিস্তানি সেনা সংখ্যায় অনেক। প্রায় এক কোম্পানি। আধুনিক অস্ত্রশস্ত্রে সজ্জিত। এত বড় দলকে প্রথাগত আক্রমণ করতে হলে চার গুণ শক্তি প্রয়োজন। কিন্তু তাদের শক্তি মাত্র দ্বিগুণ। তার পরও আক্রমণের সিদ্ধান্ত বহাল থাকল। একদিন রাতে মুক্তিযোদ্ধারা সীমান্ত অতিক্রম করে মধ্যরাতে অবস্থান নিলেন কালাছড়া চা-বাগানের কাছে। সেখানে দুটি দলে বিভক্ত হয়ে ভোরে একযোগে আক্রমণ চালালেন পাকিস্তানি সেনাদের। শুরু হলো ভয়াবহ যুদ্ধ। তুমুল গোলাগুলিতে সুমসাম এলাকা নিমেষে রণক্ষেত্রে পরিণত হলো। মুক্তিযোদ্ধাদের একটি দল পাকিস্তানি সেনাদের পাল্টা আক্রমণ উপেক্ষা করে সাহসিকতার সঙ্গে এগিয়ে যায় চা-বাগানে। এই দলে ছিলেন মনিরুল ইসলাম। তিনি ছিলেন একটি ক্ষুদ্র উপদলের নেতৃত্বে। অপর দল শুরুতেই দুর্ঘটনায় পড়ে। পাকিস্তানি সেনাদের পাল্টা আক্রমণে ওই দলের একজন শহীদ হন এবং বেশ কয়েকজন আহত হন। ফলে থেমে যায় তাদের অগ্রযাত্রা! মনিরুল ইসলাম ও তার সহযোদ্ধাদের বীরত্বে তছনছ হয়ে গেল পাকিস্তান সেনাবাহিনীর একাংশের প্রতিরক্ষা। প্রচণ্ড আক্রমণের মুখে পাকিস্তানি সেনারা আশ্রয় নিল সুরক্ষিত বাংকারে। মনিরুল ইসলাম কয়েকজন সহযোদ্ধাকে নিয়ে দুঃসাহসিকতার সঙ্গে গ্রেনেড হামলা চালালেন বাংকারে। হতাহত হলো কয়েকজন পাকিস্তানি সেনা। এতে পর্যদুস্ত হয়ে পড়ল পাকিস্তানি সেনারা। এই সুযোগে মুক্তিযোদ্ধাদের অন্যান্য উপদল একযোগে সাঁড়াশি আক্রমণ শুরু করল। তুমুল যুদ্ধের একপর্যায়ে পাকিস্তানি সেনারা নিহত ও আহত সহযোদ্ধাদের ফেলে পালিয়ে গেল। সেদিন যুদ্ধে পাকিস্তানি সেনাবাহিনীর অনেক নিহত হয়। যুদ্ধশেষে মুক্তিযোদ্ধারা গণনা করে দেখেন ২৭ জন পাকিস্তানি সেনার মৃতদেহ বিভিন্ন স্থানে ছড়িয়ে-ছিটিয়ে পড়ে আছে। পরে গ্রামবাসীর সহায়তায় মক্তিযোদ্ধারা সেই মৃতদেহগুলো দাফন করে। আহতদের ভারতীয় সেনাবাহিনীর কাছে হস্তান্তর করে। এই যুদ্ধে মুক্তিযোদ্ধাদের পক্ষে দুজন শহীদ ও সাতজন আহত হন।
জিগমে খেসার নামগিয়েল ওয়াংচুক
জিগমে খেসার নামগিয়েল ওয়াংচুক (জন্ম: ২১ ফেব্রুয়ারি, ১৯৮০)), ১০০ বছরেরও বেশি সময় ধরে রাজত্ব করা বর্তমান রাজবংশের পঞ্চম রাজা। ২০০৬ সালে বাবা জিগমে সিংহে ওয়াংচুক সরে দাঁড়ালে ভুটানের রাজার দায়িত্ব পান জিগমে খেসার ওয়াংচুক।
অভিষেক
রাজা জিগমে ২০০৮ সালের নভেম্বরে আনুষ্ঠানিকভাবে অভিষিক্ত হন। তিনি রাজা হওয়ার পর ভুটানের রাজনীতিতে ব্যাপক বিবর্তন ঘটে। আধুনিক গণতন্ত্রের জন্য একটি নতুন সংবিধান প্রণয়ন করা হয়। নির্বাচন হয় এবং নতুন সরকার ক্ষমতায় আসে।
বিবাহ
এক সাধারণ ঘরের মেয়ে জেটসান পেমার সঙ্গে জিগমে খেসার ওয়াংচুকের বিয়ে হয়। বিয়ের মূল অনুষ্ঠান হয় দেশটির প্রাচীন রাজধানী পুনাখায় সপ্তদশ শতাব্দীতে নির্মিত একটি সুরক্ষিত দুর্গে। রাজার চেয়ে ১০ বছরের ছোট জেটসান পেমা। অনুষ্ঠানে রাষ্ট্রের উচ্চপর্যায়ের নেতা, বিদেশি কোনো রাজা-বাদশা বা বিখ্যাত কেউ উপস্থিত ছিলেন না।
বোকো হারাম
বোকো হারাম হল নাইজেরিয়ার উত্তর-পূর্বাঞ্চলে সক্রিয় একটি জিহাদি জঙ্গি সংগঠন। এর আসল নাম হল, জামায়াতু আহলিস সুন্নাহ লিদ্দাওয়াতি ওয়াল জিহাদ (আরবি: جماعة اهل السنة للدعوة والجهاد)। ২০০১ সালে মোহাম্মদ ইউসুফ নামে একজন নাইজেরীয় নাগরিক এটি প্রতিষ্ঠা করেন। তাদের প্রধান লক্ষ্য হল, পশ্চিমা শিক্ষাব্যবস্থার বিরোধীতা করা এবং নাইজেরিয়ায় শরিয়া শাসিত একটি রাষ্ট্র প্রতিষ্ঠা করা।
প্রতিষ্ঠাকালীন দলটি সম্পূর্ণ অহিংস ও অরাজনৈতিক হিসেবে আত্মপ্রকাশ করলেও ২০০৯ সালে বোকো হারাম বিদ্রোহের পর তাদের নেতা মোহাম্মদ ইউসুফ এবং প্রায় ৮০০ সদস্য নিহত হওয়ার পর তারা সহিংস ও আক্রমণাত্মক হয়ে ওঠে। পরবর্তীতে আস্তে আস্তে তারা অন্যান্য সহিংস জিহাদি গোষ্ঠিগুলির রূপ পরিগ্রহ করে এবং ভয়ংকর হয়ে ওঠে।
পটভূমি
১৯০০ সালে নাইজেরিয়া ব্রিটিশ সাম্রাজ্যের অন্তর্ভুক্ত হওয়ার আগ পর্যন্ত বর্তমান বোকো হারাম যে অঞ্চলে সক্রিয়, সেই অঞ্চল বোরনু আমিরাত শাসন করেছিল। এটি ছিল একটি সার্বভৌম সালতানাত, যা মদিনার সংবিধানের নীতি অনুসারে পরিচালিত হয়েছিল এবং রাজ্যের প্রায় সকল জনগণ মুসলমান ছিল। ১৯০৩ সালে ব্রিটিশরা বোরনু আমিরাত ও সোকোতো খিলাফত উভয়ই দখল করে সেখানে উপনিবেশ কায়েম করে। সে সময়ে খ্রিস্টান মিশনারিরা এই অঞ্চলে খ্রিস্টান বার্তা ছড়িয়ে দেয় এবং সরকারী সহায়তায় নাইজেরীয় জনগণের একটি বড় অংশকে ধর্মান্তরিত করে। ১৯৬০ সালে নাইজেরিয়া স্বাধীনতা লাভ করলে ব্রিটিশ শাসনের অবসান ঘটে। ১৯৭৯ ও ১৯৮৩ সালের এর মধ্যে একটি বেসামরিক শাসনের একটি সংক্ষিপ্ত সময় ব্যতীত ১৯৬৬ থেকে ১৯৯৯ সাল পর্যন্ত একাধিক সামরিক একনায়ক দ্বারা শাসিত হয়। ১৯৯৯ সালে নাইজেরিয়ায় গণতন্ত্রের আবির্ভাবের ঘটে।
বোরনো সুফি শেখ ফাতাহির মতে, মোহাম্মাদ ইউসুফ কানো শহরের সালাফি শেখ জাফর মাহমুদ আদামু কর্তৃক প্রভাবিত ছিলেন। তিনি কথাবার্তায় ইউসুফকে 'তরুণদের নেতা' বলে ডাকতেন। তারা দুজনেই মাইদুগুড়ির ইন্দিমি মসজিদে দাওয়াত প্রচার করেন এবং সেখানে বোর্নোর ডেপুটি গভর্নর উপস্থিত ছিলেন। বোকো হারামের অনেকেই মোহাম্মদ মারওয়া দ্বারা অনুপ্রাণিত ছিলেন, যিনি মাইতাৎসিন (যিনি অন্যকে অভিশাপ দেন) নামে পরিচিত ছিলেন এবং তিনি একমাত্র কুরআন ও ধর্মীয় বইপুস্তক ছাড়া অন্য বই পড়ার নিন্দা করতেন।   ২০০৯ সালে বিবিসির একটি সাক্ষাত্কারে মোহাম্মাদ ইউসুফ বিবর্তন বিরোধী, সমতল পৃথিবী ও বাষ্পীভবনের পরিবর্তে আল্লাহর হুকুমে বৃষ্টি প্রেরিত হয় এমন মন্তব্য প্রকাশ করেছিলেন। এটাকে তার ওপর মোহাম্মাদ মারওয়ার প্রভাব বলে মনে করা হয়।
নাইজেরিয়ায় ১৯৬৭-১৯৭৯ সালের গৃহযুদ্ধের অন্যতম কারণ বলে মনে করা হয় ধর্মীয় সহিংসতাকে। ব্রিটিশ শাসন শেষে নাইজেরীয় মুসলিমদের অনেকে ইসলামি শাসনের স্বপ্ন দেখেছিল এবং সামরিক সরকার তা বাস্তবায়ন করতে গড়িমসি করার কারণে ব্যাপকহারে ধর্মীয় সহিংসতা শুরু হয়। ফলে ১৯৮০ সালে দেশের উত্তরের বৃহত্তম শহর কানোতে ধর্মীয় সহিংসতা একটি নতুন উচ্চতায় পৌঁছে যায় এবং সেই দাঙ্গায় চার বা পাঁচ হাজার মানুষ মারা যান। পরবর্তীতে সামরিক ক্র্যাকডাউনে অনেক শরিয়াপন্থিকে হত্যা করা হয়, যা পরবর্তী বিশ বছরে উত্তরের অন্যান্য শহরগুলিতে ছড়িয়ে পড়া সহিংসতার মাত্রাকে উৎসাহিত করে। ধর্মীয় ক্ষেত্রে সামাজিক বৈষম্য ও দারিদ্র্য উভয়ই বোকো হারামের বিদ্রোহের জন্য অবদান রাখে বলে ধারণা করা হয়।
ব্রিটিশ শাসনের অবসানের পর থেকেই প্রধানত ইসলামি রাজনীতিবিদ ও শিক্ষাবিদরা নাইজেরিয়ায় পশ্চিমা শিক্ষার বিরুদ্ধে তাদের মৌলিক বিরোধিতা প্রকাশ করেন। তারা মূলত দেশের বিদ্যালয়, কলেজ ও বিশ্ববিদ্যালয়ে ব্যাপকহারে পশ্চিমাধারার শিক্ষা চালু করার বিরোধী ছিলেন। সামরিক শাসনের অধীনে তাদের অধিকাংশে দমন করা হলেও রাজনৈতিক, সামরিক ও ধর্মীয় বিষয়ে তারা নাইজেরিয়ায় উন্নতি লাভ করে। দেশটিতে বেসামরিক শাসনে ফিরে আসার পর থেক তাদের গঠিত আধাসামরিক শাখাগুলি পরবর্তী বছরগুলিতে বেশিরভাগ সাম্প্রদায়িক সহিংসতার সাথে জড়িত ছিল। উত্তর নাইজেরিয়ার প্রভাবশালী রাজনৈতিক দল আরেওয়া কনসালটেটিভ ফোরামের মিলিশিয়া শাখা আরেওয়া পিপলস কংগ্রেস একটি সামরিক ও গোয়েন্দা দক্ষতা সম্পন্ন গোষ্ঠী এবং গোপনে বোমা হামলাসহ বিভিন্ন সামরিক পদক্ষেপে জড়িত হতে সক্ষম বলে মনে করা হয়।
বোকো হারাম প্রতিষ্ঠা
২০০২ সালে মোহাম্মদ ইউসুফ উত্তর-পূর্ব রাজ্য বোর্নোর রাজধানী মাইদুগুরিতে বোকো হারাম নামে পরিচিত সম্প্রদায়টি প্রতিষ্ঠা করেন। বোকো হারাম যাত্রার শুরুতে সম্পূর্ণ অহিংস ও অরাজনৈতিক দল ছিল। বোকো হারাম নেতারা প্রাথমিকভাবে মানুষদের সাহায্য করা শুরু করেন এবং হাসপাতালে তাদের খরচে চিকিৎসাসেবা চালু করেন। জনসেবামূলক কার্যক্রমের পাশাপাশি তারা পশ্চিমা শিক্ষা-সংস্কৃতির বিরুদ্ধে আন্দোলন শুরু করে। মানুষের তৈরি আইন ও আধুনিক বিজ্ঞানের বেশ কিছু তত্ত্বকে তারা অস্বীকার করে। তাদের ভাষায়, পশ্চিমা শিক্ষা মুসলমানদের দুর্নীতিগ্রস্ত করে তোলে। ২০০২ সালের শেষের দিকে ইউসুফ মাইদুগুরি নগরীতে ঘোষণা দেন যে, বোরনো রাজ্যে শরিয়া সরকার প্রতিষ্ঠিত হবে। ইউসুফ সেখানে মসজিদের পাশে একটি কমপ্লেক্স প্রতিষ্ঠা করেন। এই কমপ্লেক্সে অনেক গরিব নাইজেরীয় ও প্রতিবেশী দেশগুলির দরিদ্র মুসলিম পরিবারগুলিকে আকর্ষণ করতে সক্ষম হয়। তিনি তাদের শিক্ষা, খাওয়াদাওয়া ও থাকার প্রয়োজনীয় ব্যবস্থা করেন।
তাঁর কেন্দ্রের রাজনৈতিক লক্ষ্য ছিল, একটি ইসলামি রাষ্ট্র তৈরি করা। পুলিশ ও রাষ্ট্রীয় দুর্নীতির নিন্দা করে ইউসুফ বেকার যুবকদের আকর্ষণ করতে সক্ষম হন।  বোকো হারাম তার অস্তিত্বের প্রথম সাত বছর কমবেশি শান্তিপূর্ণভাবে কার্যক্রম পরিচালনা করে এবং তাদের আন্দোলন তুলনামূলক স্থিতিশীল সমাজ থেকে দেশের উত্তর-পূর্বে প্রত্যন্ত অঞ্চলে নিয়ে যায়। সংগঠনটির ক্রমবর্ধমান কার্যক্রম সম্পর্কে সরকার বারবার সতর্কতা উপেক্ষা করে।  দেশটির উলামা কাউন্সিল সরকার ও নাইজেরীয় টেলিভিশন কর্তৃপক্ষকে ইউসুফের কার্যক্রম প্রচার না করার পরামর্শ দিলেও তাদের সতর্কতা উপেক্ষা করা হয়। এরপর ইউসুফের গ্রেপ্তার তাকে বীরের মর্যাদায় উন্নীত করেছে। বোরনোর ডেপুটি গভর্নর আলহাজি দিবাল কথিতভাবে দাবি করেন যে, বোকো হারামের সাথে আল-কায়েদার সম্পর্ক ছিল। স্টিফেন ডেভিস নামে একজন প্রাক্তন অ্যাঙ্গলীয় পাদ্রী, যিনি বোকো হারামের সাথে অনেকবার আলোচনা করেছেন, তিনি স্থানীয় নাইজেরীয় রাজনীতিবিদদের দোষারোপ করেন, যারা রাজনৈতিক প্রতিপক্ষদের জীবন কঠিন করে তোলার জন্য বোকা হারামকে সমর্থন করেন।
এভাবে নাইজেরিয়ার কয়েকটি অঞ্চলে বোকো হারামের আধিপত্য সৃষ্টি হয়। আধিপত্য বিস্তারকে কেন্দ্র করে ২০০৯ সালে বোকো হারাম উত্তর অঞ্চল থেকে সরকারি বাহিনীকে তাড়িয়ে দেয়। এটি বোকো হারাম বিদ্রোহ নামে পরিচিত। ফলে দেশটির সরকারি বাহিনী বোকো হারামের ওপর সশস্ত্র অভিযান চালায়।এতে বোকো হারামের ৮০০ এর বেশি সদস্য মারা যান। মোহাম্মদ ইউসুফকে তার শ্বশুরবাড়ি থেকে গ্রেফতার করা হয় এবং পুলিশের হেফাজতে তাকে মেরে ফেলা হয়।
আইএসআইএলের সাথে শত্রুতা
বোকো হারাম ও আইএসআইএল প্রাথমিকভাবে মিত্র ছিল। ২০১৪ সালের জুলাই মাসে আবু বকর শেকাউ ১৬ মিনিটের একটি ভিডিও প্রকাশ করেন। ভিডিওতে তিনি আইএসআইএলের তৎকালীন আমির আবু বকর আল-বাগদাদি, আল-কায়েদার প্রধান আয়মান আল-জাওয়াহিরি ও আফগান তালেবান নেতা মোল্লা ওমরের প্রতি সমর্থন জানান। ২০১৫ সালের মার্চে শেকাউ আইএসআইএসের স্বঘোষিত খলিফা আবু বকর আল-বাগদাদির প্রতি আনুগত্যের প্রতিশ্রুতি দেন এবং বোকো হারাম নিয়ন্ত্রিত এলাকা আইএসের "পশ্চিম আফ্রিকীয় প্রদেশ" হয়ে ওঠে।
২০১৬ সালের আগস্টে আল-বাগদাদি শেকাউয়ের পরিবর্তে বোকো হারামের পূর্ববর্তী নেতা হিসেবে মোহাম্মদ ইউসুফের ছেলে আবু মুসাব আল-বারনাভিকে নিয়ে আসার চেষ্টা করেছিল। এর পিছনে কারণ ছিল যে, শেকাউ বেসামরিক মুসলিমদের লক্ষ্যবস্তু বানানো বন্ধ করা বিষয়ে আবু বকর আল-বাগদাদির আদেশ অমান্য করেছিল। শেকাউ এই পদক্ষেপকে প্রত্যাখ্যান করে, যার ফলে বোকো হারাম কয়েক দলে বিভক্ত হয়ে পড়ে। ২০১৭ সাল পর্যন্ত তাদের তিনটি উপদল ছিল এবং তাদের সবাই বোকো হারামের মূলমন্ত্র গণতন্ত্র, ধর্মনিরপেক্ষতা ও পশ্চিমা প্রভাব" প্রত্যাখ্যান করেছিল এবং দেশটিকে শরিয়া বাস্তবায়নকারী একটি ইসলামী রাষ্ট্রে পরিণত করতে প্রতিজ্ঞাবদ্ধ ছিল।
২০১৮ সাল থেকে বোর্নো রাজ্যে বোকো হারামের আক্রমণে বড় ধরনের বৃদ্ধি ঘটে। বোকো হারামের হামলার ফলে ২০১৯ সালের প্রথমার্ধে ১৭০০ জনের বেশি প্রাণহানি ঘটেছে এবং এর মধ্যে তাদের নিজস্ব সদস্যদের হতাহতও রয়েছে। সংগঠনটি দেশের দারিদ্র্যপীড়িত জনগণকে ছোট ঋণের প্রস্তাব এবং বড় পুরস্কারের প্রতিশ্রুতি দিয়ে লেক চাদ অববাহিকায় ব্যাপক সংখ্যক লোক নিয়োগ করতে সক্ষম হয়েছে। এটি যুবক ছেলেদের অপহরণ করে তাদের নিজেদের দলে নিয়োগ করছে বলে জানা যায়। বোকো হারাম কখনো কখনো পরিত্যক্ত ড্রোন ও অস্ত্র সজ্জিত যানবাহন দিয়ে নাইজেরীয় সেনাবাহিনীর ওপর অতর্কিত হামলা করে। ফলে নিজেদের শক্তিশালী করার জন্য নাইজেরিয়ার সামরিক বাহিনী গ্রামীণ জনসংখ্যাকে গ্যারিসন শহরে কেন্দ্রীভূত করেছে। ২০১৯ সালে সেনাবাহিনী বোর্নো রাজ্যের ১০টি অঞ্চলের মধ্যে মাত্র ৪টির নিয়ন্ত্রণে ফিরে এসেছে বলে ধারণা করা হয়ে
বিভক্ত হওয়ার পর থেকে অন্তত চার বছর ধরে দুটি গ্রুপ একে অপরের শত্রু ছিল না এবং কখনো কখনো কিছু হামলায় পারস্পরিক সহযোগিতাও করেছিল। ২০২১ সালে বোকো হারাম ও আইএসের পশ্চিম আফ্রিকীয় প্রদেশ (ISWAP) পরস্পরে শত্রু হয়ে ওঠে। ২০২১ সালে চালানো একটি হামলায় ISWAP এর বন্দুকধারীরা শেকাউকে লক্ষ করে গুলিবর্ষণ করে। হামলায় বোকো হারামের বেশ কয়েকজন সদস্য নিহত হয়। তখন শেকাউ নিজের গ্রেফতার এড়াতে নিজেকে বিস্ফোরণে উড়িয়ে দেয় বলে তার বিরোধীরা দাবি করে।  এটি ছিল দুই গ্রুপের মধ্যে প্রথম বড় সংঘর্ষ। এরপর জুন মাসে বাকুরা সা'লাবার নেতৃত্বে তার অনুগতরা তার মৃত্যু নিশ্চিত করেছিল।
নামের ইতিহাস
সংগঠনটির নাম সর্বদা জামায়াতু আহলিস সুন্নাহ লিদ্দাওয়াতি ওয়াল জিহাদ ছিল। তবে ২০১৫ সালে ইসলামিক স্টেটের প্রতি আনুগত্যের অঙ্গীকার করার পর এটি ইসলামিক স্টেট ইন ওয়েস্ট আফ্রিকা (ISWA) নামেও পরিচিত ছিল। ২০১৬ সালে গ্রুপটি ভেঙে গিয়ে ISWAP ও বোকো হারাম দুটি আলাদা গ্রুপে বিভক্ত হয়ে যায় এবং এখনো তারা আলাদা গ্রুপ হিসেবে সক্রিয় আছে।
বোকো হারাম নামটির অর্থ সাধারণত 'পশ্চিমা শিক্ষা নিষিদ্ধ' হিসাবে করা হয়। 'বোকো' শব্দটি হাউসা ভাষা থেকে, অর্থ ধর্মনিরপেক্ষ পশ্চিমা শিক্ষা। 'হারাম' শব্দটি আরবি حَرَام থেকে এসেছে; অর্থ নিষিদ্ধ বা শরিয়া অনুমোদিত নয় এমন। ২০০৯ সালের একটি বিবৃতিতে তারা এই অনুবাদটিকে 'কাফের মিডিয়ার কাজ' বলে নিন্দা করে এবং বলে যে, প্রকৃত অনুবাদটি হল "পশ্চিমা সভ্যতা নিষিদ্ধ"। তারা পশ্চিম থেকে আসা আনুষ্ঠানিক শিক্ষার বিরোধী নয় বরং এতে তারা বিশ্বাসী। তারা ধর্মনিরপেক্ষ পশ্চিমা সভ্যতার বিরোধী, যা পশ্চিমা শিক্ষার মাধ্যমে মুসলিম বিশ্বে অনুপ্রবেশ করেছে। এই নামের ইংরেজিতে অন্যান্য অনুবাদের মধ্যে রয়েছে "পশ্চিমী প্রভাব একটি পাপ" ও "ধর্মবিশ্বাস পাশ্চাত্যকরণ। এর প্রতিষ্ঠাতা মোহাম্মদ ইউসুফের মৃত্যুর আগ পর্যন্ত দলটি ইউসিফিয়া নামেও পরিচিত ছিল।
অর্থনৈতিক
কিছু বিশ্লেষক বোকো হারামের সাফল্যের কারণ হিসেবে অর্থনৈতিক কারণের ওপর জোর দিয়েছেন। নাইজেরিয়ায় অধিকাংশ সম্পদ একটি ছোট রাজনৈতিক অভিজাত গোষ্ঠীর মধ্যে কেন্দ্রীভূত হয়ে আছে এবং তারা প্রধানত দেশের দক্ষিণে বসবাসকারী খ্রিস্টান।  খনিজ তেল সমৃদ্ধ নাইজেরিয়া হল আফ্রিকার বৃহত্তম অর্থনীতি। কিন্তু দেশের ১৭৩ মিলিয়ন জনসংখ্যার ৬০% (২০১৩) দৈনিক ১ ডলারের কম টাকায় জীবিকা নির্বাহ করে। তাই স্বাভাবিকভাবে  জনগণ দুর্নীতিপরায়ণ রাষ্ট্রব্যবস্থার বিপক্ষে বোকো হারামকে সমর্থন দেয় এবং বোকো হারাম তাদের দখলীকৃত এলাকা অনেকটা দুর্নীতিমুক্ত রাখতে সক্ষম  হয়েছে।
ধর্মীয়
ধর্মীয় গোষ্ঠীগুলির চাপে নাইজেরীয় সরকার ২০০০ সালের জানুয়ারিতে জামফারা থেকে শুরু করে এবং ২০০২ সালের শেষের দিকে উত্তর নাইজেরিয়ার ১২টি রাজ্যে স্থানীয় কর্তৃপক্ষের মাধ্যমে শরিয়া আইন আরোপ করে। এই পদক্ষেপ বোকো হারাম ও সরকারি রাজনৈতিক নেতাদের মধ্যে সম্পর্ককে উন্নীত করতে পারে বলে ধারণা করা হলেও গোষ্ঠীটি এটিকে দুর্নীতিগ্রস্ত বলে বিবেচনা করে। তাদের মতে, দুর্নীতি ও আর্থিক বৈষম্য বজায় রেখে শরিয়া আইন চালু করা যায় না।
ঔপনিবেশিকতার বিরাজমান ক্ষোভ
নাইজেরীয় জনগণের ঔপনিবেশিকতার প্রতি ক্ষোভ বোকো হারামের লড়াইয়ে ব্যাপক সমর্থন জুগিয়েছে। ঔপনিবেশিক ব্রিটিশরা তৎকালীন ইসলামি বারনো আমিরাতকে দখল করে ইসলামি আইন উচ্ছেদ করে দেয় এবং বোকো হারাম এই অঞ্চলে নিজেদের বারনো সাম্রাজ্যের ঐতিহাসিক উত্তরসূরী হিসেবে উপস্থাপন করে। মোহাম্মদ ইউসুফ প্রচার করতেন যে, আমাদের ভূমি কাফের দেশে পরিণত হওয়ার আগে এটি একটি ইসলামী রাষ্ট্র ছিল এবং বর্তমান ব্যবস্থা প্রকৃত মুসলিম বিশ্বাসের পরিপন্থী"।
রাজনৈতিক সুবিধা
নাইজেরিয়ার অভিজাতদের রাজনৈতিক স্বার্থ ও পক্ষপাতিত্ব সংগঠনের কার্যক্রমের বিকাশে একটি প্রধান ভূমিকা পালন করে বলে মনে করা হয়।
আবদুল্লাহ দরখাস্তি
আবদুল্লাহ দরখাস্তি ( ১৮৮৭ — ১৯৯৪ ) ছিলেন একজন পাকিস্তানি দেওবন্দি ইসলামি পণ্ডিত এবং জমিয়তে উলামায়ে ইসলামের প্রাক্তন সভাপতি। তিনি ১৯৫৬ সালে মুফতি মাহমুদ, আহমদ আলী লাহোরি এবং অন্যদের সাথে মারকাজী জামিয়াতুল উলামায়ে ইসলাম প্রতিষ্ঠা করেছিলেন।
বোকো হারাম
নিরক্ষরতা/শিক্ষার অভাব
উড্রো উইলসন সেন্টার কর্তৃক আয়োজিত একটি আলোচনায় নাইজেরিয়ার প্রাক্তন রাষ্ট্রপতি প্রধান ওলুসেগুন ওবাসাঞ্জো বোকো হারামের স্থায়ীত্বে অবদান হিসাবে দেশের উত্তরাঞ্চলে সাক্ষরতা এবং শিক্ষার নিম্ন স্তরের কথা তুলে ধরেন। ওবাসাঞ্জোর মতে নিরক্ষর এবং অশিক্ষিত শিশু ও যুবকদের গোষ্ঠিটির তালিকায় আসার সম্ভাবনা বেশি।
আবদুল্লাহ দরখাস্তি
জীবনী
দরখাস্তি ১৩১৩ হিজরিতে রহিম ইয়ার খান জেলায় জন্মগ্রহণ করেছিলেন। তিনি তার পিতার অধীনে প্রাথমিক শিক্ষা সমাপ্ত করেন এবং পরে গোলাম মুহাম্মদ দ্বীনপুরী ও হাফিজ মুহাম্মদ সিদ্দিকের শিষ্য হন। আনোয়ার শাহ কাশ্মীরি তাকে হাফিজুল হাদিস উপাধি দিয়েছিলেন। দরখাস্তি ১৯৯৪ সালের ২৮ আগস্ট মৃত্যুবরণ করেন। এর পরের দিন তার জানাজার নামাজ অনুষ্ঠিত হয় এবং উবায়দুল্লাহ সিন্ধির পাশে তাকে কবরস্থ করা হয়।
বোকো হারাম
মতাদর্শ
বোকো হারামের প্রতিষ্ঠাতা মোহাম্মদ ইউসুফ বিতর্কিত ইসলাম প্রচারক মোহাম্মদ মারওয়া মুইতাতসিন দ্বারা অনুপ্রাণিত হন বলে ধারাণা করা হয়, যিনি কুরআন ও ইসলাম ধর্মীয় বইপুস্তজ ব্যতীত অন্য কোনো বই পড়ার নিন্দা করেছিলেন। ইউসুফ নিজেই ২০০৯ সালের একটি সাক্ষাৎকারে শুধুমাত্র পশ্চিমা সভ্যতা ও  শিক্ষার প্রতিই নয়, তিনি বিবর্তন তত্ত্ব ও গোলাকার পৃথিবীর ধারণার প্রতি বিরোধিতা প্রকাশ করেন। বোকো হারাম নাইজেরীয় সমাজের পশ্চিমীকরণের বিরোধিতা করে এবং তারা বলে যে, এটিই নাইজেরিয়ার দুর্নীতির সংস্কৃতির জন্য দায়ী। তারা এই দুর্নীতি নির্মূল করে নাইজেরিয়ায় একটি ইসলামি রাষ্ট্র প্রতিষ্ঠার দাবি করে। এটি ২০০৯ সালে একটি জিহাদি দলে পরিণত হয়। সুন্নি সালাফি জিহাদি হিসেবে দলটি ইসলামী খেলাফত পুনঃপ্রতিষ্ঠিত করতে এবং আধুনিক রাষ্ট্রের প্রতি জনগণের দেশপ্রেম অনুভূতিকে দূর করে সমস্ত মানুষকে এর ডোমেইনের অধীনে আনার জন্য প্রচেষ্টা করে। আন্দোলনটি বেশ বিস্তৃত এবং এর সাথে যুক্ত যোদ্ধারা সালাফি মতবাদ অনুসরণ করে।
আবদুল্লাহ দরখাস্তি
জীবনী
তিনি কাদিয়ানীদের পাকিস্তানে অমুসলিম ঘোষণা করার ক্ষেত্রে গুরুত্বপূর্ণ ভূমিকা পালন করেছিলেন।
বোকো হারাম
মতাদর্শ
তাকফির
তাকফির অর্থ কোনো মুসলমানকে কাফির আখ্যায়িত করা। গোষ্ঠীটির সদস্যদের বিশ্বাসগুলি ওহাবিবাদের কঠোর ব্যাখ্যার উপর কেন্দ্রীভূত থাকে, যা সুন্নি ইসলামের একটি অত্যন্ত কঠোর রূপ। তারা ইসলামের অন্যান্য অনেক রূপকে মূর্তিপূজা হিসাবে দেখে। গোষ্ঠীটি সুফি ও শিয়া সম্প্রদায়ের সদস্যদের কাফের বলে নিন্দা করে এবং মূলধারার সে সকল সুন্নি মুসলিমদেরও কাফের বলে, যারা তাদের জিহাদ সমর্থন করতে ব্যর্থ হয়েছে।
তাকফির একটি মুসলিম সরকারকে উৎখাত করতে চাওয়া একটি মূলধারার ইসলামি বিদ্রোহের জন্য আবশ্যক। এতে তার বিদ্রোহ করে সরকারকে উৎখাত বিষয়টি শাস্ত্রীয় ভিত্তি পায়। তাকফির শুধুমাত্র মুসলিমদের ধর্মত্যাগীই ঘোষণা করে; বরং এটি তাদের হত্যাকে একটি "ধর্মীয় বাধ্যবাধকতা" করে তোলার সুবিধা দেয়। ২০১৬ সালের ১৮ ডিসেম্বর নিজেদের কমান্ডারদের কাছে একটি বক্তৃতায় শেকাউ ঘোষণা করেন যে, যদি একজন মহিলা নামাজ ও রোজা পালন করে এবং সাথে সাথে একবার সে গণতন্ত্রে জড়িত হয় তাহলে আমি তাকে যুদ্ধে বন্দি করতে পারি।
নেতা
মোহাম্মদ ইউসুফ ২০০২ সালে বোকো হারাম প্রতিষ্ঠা করেন এবং ২০০৯ সালে বোকো হারাম বিদ্রোহের পর তার মৃত্যু পর্যন্ত তিনি নিজেই এই গোষ্ঠীটির নেতৃত্ব দেন। তার মৃত্যুর পর তার ডেপুটি আবু বকর শেকাউ গোষ্ঠীর নিয়ন্ত্রণ নেন ২০২১ সাল পর্যন্ত এটির নেতৃত্ব দেন। তারপর মোহাম্মদ ইউসুফের ছেলে আবু মুসাব বর্নাভি এর নেতৃত্বে আসেন। ২০২২ সালের আগস্টে সরকার দাবি করে যে, তাকেও হত্যা করা হয়েছে।
যদিও বোকো হারাম একটি সামগ্রিক নেতৃত্বের অধীনে একটি শ্রেণিবদ্ধ কাঠামোতে সংগঠিত হয়, তবে গ্রুপটি নেটওয়ার্ক কাঠামো ব্যবহার করে গোপন সেল সিস্টেম হিসাবেও কাজ করে। প্রতিটি ইউনিটে ৩০০ থেকে ৫০০ যোদ্ধা রয়েছে। তাদের মোট যোদ্ধা সংখ্যার অনুমান ৫,০০০ থেকে ৯,০০০ এর মধ্যে।
মুক্তিপণ
বোকো হারাম মুক্তিপণের মাধ্যমে যথেষ্ট পরিমাণ অর্থ সংগ্রহ করেছে বলে জানা যায়। ২০১৩ সালে বোকো হারাম ক্যামেরুনে ছুটিতে থাকা সাত ফরাসি পর্যটকের একটি পরিবারকে অপহরণ করে এবং দুই মাস পর বোকো হারাম $ ১.১৫ মিলিয়ন মুক্তিপণের বিনিময়ে তারাসহ অন্য ১৬ জন জিম্মিকে মুক্তি দেয়।
চাঁদা
স্থানীয় বাসিন্দাদের কাছ থেকে শরয়ী হিসাব জাকাত, ওশর ও খারাজ বাবদ চাঁদা আদায়ের পাশাপাশি বোকো হারাম স্থানীয় রাজ্য সরকারের কাছ থেকে অর্থ আদায়েরও দাবি করে। বোকো হারামের একজন মুখপাত্র দাবি করেন যে, কানো রাজ্যের গভর্নর ইব্রাহিম শেখরাউ ও বাউচি রাজ্যের গভর্নর ইসা ইউগুদা তাদের মাসিক অর্থ প্রদান করেছেন।
অন্যান্য জিহাদি সংগঠনের সঙ্গে সম্পর্ক
আল-কায়েদার সঙ্গে বোকো হারামের সম্পর্ক ছিল বলে দীর্ঘদিন ধরে অভিযোগ করা হয়। ২০১১ সালে বোকো হারামের কিছু চিঠি ওসামা বিন লাদেনের কম্পাউন্ডে পাওয়া গেছে বলে জানা যায়। ২০০৯ সালে বোকো হারামের বিদ্রোহ শুরু হওয়ার তিন সপ্তাহ পর আল-কায়েদা ইন ইসলামিক মাগরেব বোকো হারামের প্রতি সহানুভূতি প্রকাশ করে। ২০১২ সালের নভেম্বরে সাংবাদিকদের সাথে ফোনে কথা বলার সময় গ্রুপের মুখপাত্র আবু কাকা বলেন, "আমরা আল-কায়েদার সাথে একসাথে আছি। কারণ তারা ইসলাম প্রচার করছে; ঠিক যেমন আমরা করছি। তাই তারা আমাদের সংগ্রামে সাহায্য করে এবং আমরাও তাদের সাহায্য করি"। ২০১২ সালে রয়টার্সের বিশেষ প্রতিবেদনে বিশদ বিবরণ দেওয়া হয় যে, কীভাবে বোকো হারামের যোদ্ধারা আল-কায়েদার সহযোগীদের সাথে কমপক্ষে ৬ বছরের মধ্যে ছোট ছোট দলে প্রশিক্ষণ নিয়েছে।
বোকো হারামের সাথে ঐতিহাসিক সম্পর্ক থাকা সত্ত্বেও, আল-কায়েদা কেন্দ্রীয় কখনই আনুষ্ঠানিকভাবে বোকো হারামকে একটি সহযোগী হিসেবে স্বীকার করেনি। AQ এবং বোকো হারামকে বিভক্ত করার বিষয়গুলি আবুবকর শেকাউ-এর চরমপন্থার সাথে সম্পর্কিত তার ঘোষণার সাথে যে নাইজেরিয়ার সমগ্র মুসলিম জনসংখ্যা অমুসলিম। শেকাউ যুক্তি দিয়েছিলেন যে তার বিশ্বাসের ভিত্তিতে মুসলিম বেসামরিক লোকদের হত্যা করা বৈধ ছিল যে নাইজেরিয়ান মুসলমানদের সাধারণ জনগণের মধ্যে ধর্মত্যাগ ব্যাপক ছিল কারণ তারা নির্বাচনে ভোট দিয়েছে। আল-কায়েদা বিশ্বাস করে যে নাইজেরিয়ার সাধারণ মুসলিম জনসংখ্যাকে মুসলিম হিসাবে বিবেচনা করা উচিত এবং আল-কায়েদার দৃষ্টিভঙ্গির ভিত্তিতে, বেসামরিক লোকদের হত্যা অগ্রহণযোগ্য।
বোকো হারাম আইএস ডব্লিউ আফ্রিকার সাথে যুদ্ধে লিপ্ত হয়েছে।
নাইজেরীয় কর্তৃপক্ষের প্রতিক্রিয়া
১৯৯০ এর দশক পর্যন্ত অন্যান্য আফ্রিকীয় দেশের তুলনায় নাইজেরিয়ার সামরিক বাহিনীকে পুরো অঞ্চলের স্থিতিশীল ও শক্তিশালী বাহিনী হিসাবে দেখা হত। কিন্তু ২০১৪ সাল নাগাদ এটি সাঁজোয়া যানসহ অন্যান্য মৌলিক সরঞ্জামের অভাব অনুভব করে। মনোবলও আগের তুলনায় কমে এসেছে বলে রিপোর্ট করা হয়। ঊর্ধ্বতন কর্মকর্তারা সামরিক জিনিসপত্র ক্রয় ও বাজেট তহবিল নিজেদের পকেটে করছে বলে অভিযোগ করা হয়। দেশটির প্রতিরক্ষা বাজেট নিরাপত্তা বাজেটের এক তৃতীয়াংশেরও বেশি; প্রায় ৫.৮ বিলিয়ন মার্কিন ডলার। কিন্তু এই অর্থের মাত্র ১০% সামরিক ব্যয়ের জন্য বরাদ্দ করা হয়েছিল। ২০১৬ সালে মার্কিন যুক্তরাষ্ট্রের প্রতিরক্ষা বিভাগের মূল্যায়নে বলা হয় যে, বোকো হারাম সংকটের জন্য নাইজেরীয় প্রশাসনের উচ্চ পর্যায়ের দুর্নীতি দায়ী। তবে দুর্নীতির অভিযোগে কয়েকজন প্রাক্তন উচ্চপদস্থ সরকারি কর্মকর্তাকে গ্রেপ্তার করার পর সেনাবাহিনীতে মনোবলের উন্নতি হয়েছে।
২০১৩ সালের গ্রীষ্মে নাইজেরিয়ার সামরিক বাহিনী উত্তর-পূর্ব নাইজেরিয়ার তিনটি রাজ্যে মোবাইল ফোন কভারেজ বন্ধ করে দেয। যেন এতে বোকো হারামের যোগাযোগ ও আইইডি বিস্ফোরণের ক্ষমতা ব্যাহত হয়। তবে এই পদক্ষেপ সেসব অঞ্চলে বসবাসকারী নাগরিকদের (মোবাইল বন্ধের নেতিবাচক সামাজিক ও অর্থনৈতিক পরিণতির কারণে) ক্ষুব্ধ করে এবং এটি রাষ্ট্রে নেতিবাচক মতামতের জন্ম দেয়। এই পদক্ষেপে বোকো হারাম তাদের কার্যক্রমের কেন্দ্র সাম্বিসা বনে স্থানান্তরিত করে।
২০১৪ সালে নাইজেরিয়া বিশ্বে সবচেয়ে বেশি বিদ্রোহী হত্যাকাণ্ডের শিকার হয়েছে বলে অনুমান করা হয়। বছরে ১৪৬টি হামলায় প্রায় ৩,৪৭৭ জন নিহত হয়েছে। ২০১৪ সালের ফেব্রুয়ারি মাসে বোর্নোর গভর্নর কাশিম শেট্টিমা বলেন, ২০১৮ সালের এপ্রিলে নাইজেরিয়ার রাষ্ট্রপতি মুহাম্মদু বুহারি দেশে বিদ্রোহ ও বিদ্রোহের বিরুদ্ধে লড়াই করার জন্য নিরাপত্তা সরঞ্জাম সংগ্রহের জন্য ১ বিলিয়ন মার্কিন ডলারের অনুমোদন দেন। উত্তর নাইজেরিয়ায় বোকো হারামের হামলায় ১৮ জন নিহত হওয়ার কয়েকদিন পর এই ঘোষণা দেওয়া হয়। ২০২১ সালের সেপ্টেম্বরে নাইজেরিয়ার সশস্ত্র বাহিনীর ব্রিগেডিয়ার জেনারেল বার্নার্ড ওনিউকো প্রায় ৬,০০০ বোকো হারাম বিদ্রোহীর আত্মসমর্পণের ঘোষণা করেন
আফ্রিকীয় যৌথবাহিনী
লাগাতার কয়েক মাস ধরে একাধিক বৈঠকের পর ২০১৪ সালের ৩০ নভেম্বর ক্যামেরুনের পররাষ্ট্রমন্ত্রী ঘোষণা করেন যে, বোকো হারামসহ অন্যান্য সশস্ত্র গোষ্ঠীর বিরুদ্ধে লড়াই করার জন্য শীঘ্রই একটি যৌথবাহিনী গঠন করা হবে।  এই বাহিনীতে বেনিন, চাদ, ক্যামেরুন, নাইজার ও নাইজেরিয়ার ৩,৫০০ সৈন্য অন্তর্ভুক্ত থাকবে।  ২০১৫ সালের জানুয়ারি মাসে একটি বৃহত্তর সামরিক শক্তি গঠন করা প্রসঙ্গে ইকোয়াসে আলোচনা অনুষ্ঠিত হয়ে।
২০১৫ সালের ফেব্রুয়ারির মাসে আফ্রিকান ইউনিয়ন বেনিন, ক্যামেরুন, চাদ ও নাইজার থেকে ৭,৫০০ সৈন্য প্রদানের একটি চুক্তিতে অস্থায়ীভাবে পৌঁছোয়। সে মাসেই নাইজেরীয় সেনাবাহিনী দাবি করে, নাইজেরিয়া চাদি ও ক্যামেরুনের সৈন্যদের নিয়ে গঠিত যৌথবাহিনীর আক্রমণের পর তারা মাফা, মাল্লাম ফাতোরি, আবদাম ও মার্তের কাছাকাছি শহরগুলি বোকো হারামের কাছ থেকে পুনরুদ্ধার করেছে। ২০১৫ সালের ১৭ ফেব্রুয়ারি নাইজেরিয়ার সামরিক বাহিনী একটি সমন্বিত বিমান ও স্থল আক্রমণে মঙ্গুনোকে পুনরুদ্ধার করে। ২০১৫ সালের ৬ মার্চ আফ্রিকান ইউনিয়ন বোকো হারামের বিরুদ্ধে লড়াই করার জন্য ৮,০০০ এরও বেশি সৈন্যের একটি আঞ্চলিক বাহিনী গঠনের অনুমোদন দেয়।
চীনা সহায়তা
২০১৪ সালের মে মাসে চীন নাইজেরিয়াকে সহায়তার প্রস্তাব দেয়। এর মধ্যে স্যাটেলাইট ডেটা এবং সামরিক সরঞ্জাম অন্তর্ভুক্ত ছিল।
কলম্বিয়ার সহায়তা
২০১৫ সালের অক্টোবরে কলম্বিয়া নাইজেরীয় সরকার ও সামরিক বাহিনীকে সহায়তা করার জন্য নিরাপত্তা বিশেষজ্ঞদের একটি প্রতিনিধি দল সেখানে পাঠায়। ২০১৬ সালের জানুয়ারি মাসে লেফটেন্যান্ট জেনারেল তুকুর ইউসুফ বুরাটাইয়ের নেতৃত্বে একটি প্রতিনিধি দল বোকো হারামের বিরুদ্ধে যুদ্ধের বিষয়ে তথ্য বিনিময় করতে কলম্বিয়া সফর করেছিল।
দক্ষিণ আফ্রিকা ও প্রাক্তন সোভিয়েতভুক্ত রাষ্ট্রেগুলির সহায়তা
২০১৫ সালের মার্চে রিপোর্ট করা হয় যে, আগামী ২৮ মার্চের নির্বাচনের আগে নাইজেরিয়া বোকো হারামের বিরুদ্ধে জয়ী হওয়ার প্রচেষ্টায় সহায়তা করার জন্য দক্ষিণ আফ্রিকা ও সাবেক সোভিয়েত ইউনিয়ন থেকে কয়েকশ ভাড়াটে লোক নিয়োগ করেছিল।
ফরাসি ও ব্রিটিশ সহায়তা
ফ্রান্স ও যুক্তরাজ্য, মার্কিন যুক্তরাষ্ট্রের সাথে সমন্বয় করে বোকো হারামের বিরুদ্ধে লড়াইয়ে সহায়তা করার জন্য নাইজেরিয়াতে প্রশিক্ষক ও উপাদান সহায়তা পাঠিায়। ফ্রান্স তার সাবেক উপনিবেশ অঞ্চলে সন্ত্রাসবিরোধী অভিযানের জন্য ৩,৫০০ সৈন্য ব্যবহার করার পরিকল্পনা করেছিল। ইসরায়েল ও কানাডাও সহায়তার প্রতিশ্রুতি দিয়েছিল।
২০১৭ সালে যুক্তরাজ্য ২৫৯ মিলিয়ন ডলার মূল্যের একটি জরুরি সহায়তা প্যাকেজ ঘোষণা করে। যুক্তরাজ্য নাইজেরিয়াকে সামরিক সহায়তা ও সন্ত্রাসবিরোধী প্রশিক্ষণের মাধ্যমে সহায়তা করেছে। ব্রিটিশ সরকার বোকো হারামের বিরুদ্ধে লড়াইয়ে সহায়তা করার জন্য ২৮,০০০ নাইজেরীয় সামরিক সৈন্যকে প্রশিক্ষণ প্রদান করেছে। ৪০টিরও বেশি ব্রিটিশ সৈন্যকে দীর্ঘমেয়াদী স্থাপনার জন্য নাইজেরিয়াতে পাঠানো হয়েছে।
২০১৮ সালের আগস্টে ব্রিটিশ সরকার একটি প্রেস রিলিজ প্রকাশ করে। এতে যুক্তরাজ্য ও নাইজেরিয়ার মধ্যে সদ্য চালু হওয়া অংশীদারিত্বের বিশদ বিবরণ দেওয়া হয়। এটি বোকো হারামের দ্বারা দুই দেশের নাগরিকদের জন্য সৃষ্ট হুমকি কমানোর প্রয়াসে গঠিত হয়েছিল। প্রেস রিলিজটি নাইজেরিয়ায় বোকো হারামের হামলার প্রভাব প্রতিরোধ ও হ্রাস করার একাধিক পদ্ধতির প্রতি অন্তর্দৃষ্টি দেয়।
মার্কিন যুক্তরাষ্ট্রের প্রতিক্রিয়া
২০১২ সালে মার্কিন পররাষ্ট্র দপ্তরে বোকো হারামকে FTO (বিদেশী সন্ত্রাসী সংগঠন) তালিকায় স্থান দেবে কিনা তা নিয়ে একটি অভ্যন্তরীণ বিতর্ক হয়। বিচার বিভাগ, এফবিআই, সিআইএ ও কংগ্রেসের বেশ কয়েকজন কর্মকর্তা মার্কিন পররাষ্ট্র দফতরকে বোকো হারামকে একটি বিদেশী জঙ্গি সংগঠন হিসাবে মনোনীত করার আহ্বান জানায়। তবে নাইজেরীয় সরকার FTO উপাধির বিরোধিতা করে উদ্বেগ প্রকাশ করে যে, এটি বোকো হারামের মর্যাদা আরো বাড়াবে এবং বোকো হারাম যে অঞ্চলে পরিচালিত হয় সেখানে মানবিক সহায়তার ওপর প্রভাব ফেলবে। নাইজেরিয়ার বিশজন একাডেমিক বিশেষজ্ঞ মার্কিন পররাষ্ট্র দফতরের কাছে পাঠানো একটি চিঠিতে স্বাক্ষর করেন, যাতে বোকো হারামকে FTO হিসাবে মনোনীত না করার আহ্বান জানানো হয়। বলা হয় যে, এটি এই অঞ্চলে এনজিও প্রচেষ্টাকে বাধাগ্রস্ত করবে এবং বোকো হারামের বিরুদ্ধে লড়াই করার প্রচেষ্টায় নাইজেরিয়ার সেনাবাহিনীর মানবাধিকার লঙ্ঘনকে বৈধতা দিতে পারে।
২০১৩ সালের নভেম্বরে মার্কিন পররাষ্ট্র দপ্তর বোকো হারাম ও এর শাখা আনসারুকে একটি জঙ্গি সংগঠন হিসাবে মনোনীত করে। পররাষ্ট্র দফতর আনসারু কর্তৃক ২০১৩ সালে সাতজন আন্তর্জাতিক নির্মাণ শ্রমিককে অপহরণ ও মৃত্যুদন্ড কার্যকর করার কথাও উল্লেখ করে। পররাষ্ট্র দফতর ২০১১ সালে আবুজায় জাতিসংঘের অফিসে বোমা হামলার পর বোকো হারামকে জঙ্গি গোষ্ঠী হিসাবে মনোনীত করার পূর্বের আহ্বানকে প্রত্যাহার করে। আল-কায়েদা নেতৃত্বের কাছ থেকে সমর্থন ও সংহতির পর্যায়ক্রমিক প্রতিশ্রুতি সত্ত্বেও মার্কিন সরকার বিশ্বাস করে না যে, বোকো হারাম বর্তমানে (২০১৪) আল-কায়েদার কেন্দ্রের সাথে যুক্ত। তবে সরকার আল কায়েদা ইসলামি মাগরিব শাখা ও বোকো হারামের মধ্যে সম্পর্ক নিয়ে বিশেষভাবে উদ্বিগ্ন।
নাইজেরিয়ার সরকার দাবি করে যে, বোকো হারামের  আল-কায়েদা আন্দোলনের পশ্চিম আফ্রিকা শাখা আল-শাবাব ও মালির আল কায়েদা ইসলামি মাগরিব শাখার সংযোগ রয়েছে এবং নাইজেরিয়ার সরকার বোকো হারামের সাথে লড়াইয়ে মানবাধিকার লঙ্ঘন করেছে এমন অভিযোগ অস্বীকার করে। এই অভিযোগের কারণে মার্কিন যুক্তরাষ্ট্র নাইজেরিয়ার সেনাবাহিনীকে ট্রাক ও সরঞ্জাম সরবরাহ করেছিল, কিন্তু কোবরা হেলিকপ্টার বিক্রি বন্ধ করে দিয়েছিল। ২০১৫ সালের নভেম্বরে মার্কিন পররাষ্ট্র দপ্তর আবারো কোবরা সরবরাহ করতে অস্বীকার করে।
২০১৪ সালের ১লা ডিসেম্বর আবুজায় মার্কিন দূতাবাস ঘোষণা করে যে, মার্কিন যুক্তরাষ্ট্র নাইজেরীয় সরকারের অনুরোধে একটি নাইজেরীয় ব্যাটালিয়নকে প্রশিক্ষণ দেওয়া বন্ধ করেছে। মার্কিন পররাষ্ট্র দফতর বলে যে, আমরা এই প্রশিক্ষণের অকাল সমাপ্তির জন্য দুঃখিত। এটি একটি বৃহত্তর পরিকল্পিত প্রকল্পের প্রথম ভাগ ছিল, যা নাইজেরীয় সেনাবাহিনীকে বোকো হারামের মোকাবেলায় সক্ষমতা তৈরিতে সহায়তা করার লক্ষ্যে অতিরিক্ত ইউনিটকে প্রশিক্ষিত করবে।  মার্কিন সরকার নাইজেরিয়ার সাথে বিস্তৃত দ্বিপাক্ষিক নিরাপত্তা সম্পর্কের অন্যান্য দিক সেইসাথে অন্যান্য সমস্ত সহায়তা কার্যক্রম চালিয়ে যাবে। মার্কিন সরকার নাইজেরিয়ার সাথে অংশীদারিত্বের দীর্ঘ ঐতিহ্যের প্রতি প্রতিশ্রুতিবদ্ধ এবং সহযোগিতা ও প্রশিক্ষণের জন্য ভবিষ্যতের অনুরোধগুলি গ্রহণ করবে।
২০১৫ সালের ২৪ সেপ্টেম্বর হোয়াইট হাউস বোকো হারামের বিরুদ্ধে যুদ্ধরত আফ্রিকীয় মিত্রদের জন্য একটি সামরিক সহায়তা প্যাকেজ ঘোষণা করে। প্যাকেজটিতে বেনিন, ক্যামেরুন, চাদ, নাইজার ও নাইজেরিয়ার প্রশিক্ষণ এবং অন্যান্য সহায়তার জন্য ৪৫ মিলিয়ন ডলার পর্যন্ত অন্তর্ভুক্ত ছিল। ২০১৫ সালের ১৪ অক্টোবর হোয়াইট হাউস একটি বিবৃতি প্রকাশ করে। এতে যুদ্ধ ক্ষমতার রেজোলিউশন অনুসারে বায়ুবাহিত আইএসআর পরিচালনার জন্য ক্যামেরুনে ৩০০ সৈন্য মোতায়েনের ঘোষণা করে এবং বলে যে, এই বাহিনীগুলি তাদের নিজস্ব বাহিনী সুরক্ষা প্রদানের উদ্দেশ্যে অস্ত্রে সজ্জিত এবং নিরাপত্তা ও  সমর্থনের প্রয়োজন শেষ না হওয়া পর্যন্ত তারা ক্যামেরুনেই থাকবে।"
জাতিসংঘের প্রতিক্রিয়া
২০১৯ সালের জানুয়ারি মাসে ক্রমাগত হুমকি সত্ত্বেও যখন ক্যামেরুন থেকে হাজার হাজার শরণার্থী উত্তর নাইজেরিয়ায় ফিরে আসতে বাধ্য হয়েেছিল, তখন জাতিসংঘ অত্যন্ত শঙ্কিত ছিল। জাতিসংঘের শরণার্থী বিষয়ক হাইকমিশনার ফিলিপ্পো গ্র্যান্ডি বলেন, এই পদক্ষেপটি সম্পূর্ণ অপ্রত্যাশিত ছিল এবং এটি হাজার হাজার শরণার্থীর জীবনকে ঝুঁকির মধ্যে ফেলেছে। তিনি ক্যামেরুনকে তার উন্মুক্ত দরজা ও অতিথি পরায়ণনীতি অব্যাহত রাখার আবেদন জানান। ২০২১ সালের মার্চ মাসে জাতিসংঘ ঘোষণা করে যে, বোকো হারামের দীর্ঘ ১১ বছরের বিদ্রোহের কারণে মানবিক সহায়তার প্রয়োজনে আনুমানিক ৯ মিলিয়ন উত্তর নাইজেরীয় নাগরিককে সহায়তা প্রদানের লক্ষ্য নিয়ে আবুজাতে ১ বিলিয়ন ডলারের আপিল শুরু করেছে।
এইচ-ওয়াই এন্টিজেন
এইচ-ওয়াই এন্টিজেন (H-Y antigen) হচ্ছে পুরুষ কলা-নির্দিষ্ট এন্টিজেন (male tissue specific antigen)। (যেসব এন্টিজেন কেবল পুরুষ টিস্যুতে কাজ করে তাকে পুরুষ কলা-নির্দিষ্ট এন্টিজেন বলা হয়)। প্রথমদিকে ভাবা হত এটা শুক্রাশয়ের গঠনের সূচনা ঘটায়, এখন জানা যায় যে এটি শুক্রাশয় এর গঠনের সূচনা ঘটায় না বরং শুক্রাশয় তৈরি হওয়ার কারণেই সক্রিয় হতে পারে। এটার (শুক্রাশয়) উৎপাদনের সময়, অন্ততপক্ষে দুইটি লোকি জড়িত থাকে, একটি অটোজোমাল জিন যা এন্টিজেনটি উৎপন্ন করে এন্টিজেন, আর একটি যা রিসেপ্টর তৈরি করে।
এইচ-ওয়াই এন্টিজেন শুক্রাশয় দ্বারা নিঃসৃত হয়। যা এন্টি মুলারিয়ান হরমোন নামক পুরুষ হরমোন এর সমতুল্য।
স্পার্মাটোজেনেসিস এর সাথে সম্পর্ক
দেখা গিয়েেছ, পুরুষ ইদুর যাদের এইচ-ওয়াই এন্টিজেন নেই, বা এইচ-ওয়াই এন্টিজেন উৎপাদনের জিন নেই, তারা জিনগত তথ্য যা স্পার্মাটোজেনেসিস এর জন্য দায়ী, তা হারিয়ে ফেলে। এই ফলাফলকে শনাক্ত করা হয়েছে এইভাবে যে, ইঁদুরের ওয়াই ক্রোমোজমের জিন; শুক্রাশয়ের নির্ধারক জিন থেকে স্বতন্ত্র, যা স্পার্মাটোজেনেসিসের জন্য প্রয়োজনীয়। এখান থেকে আরো বিষয়ের সম্ভাবনা দেখা যায়, তা হলো স্পার্মাটোজেনেসিস জীনের উপাদান (product) হলো এইচ-ওয়াই এন্টিজেন।
পুরুষ সমকামিতা এবং জন্মসুত্রে প্রভাব
মানুষের মধ্যে দেখা গিয়েছে যে, যেসব পুরুষের বড় ভাই আছে, তাদের সমকামী হবার উচ্চতর সম্ভাবনা আছে। প্রকৃতপক্ষে, প্রত্যেক বড় ভাই থাকার জন্য ছোট ভাইয়ের সমকামী হবার সম্ভাবনা ৩৩% বৃদ্ধি পায়। একটি তত্ব এইচ-ওয়াই এন্টিজেনকে ব্যাখ্যা করেছে এইভাবে যে, মায়ের রোগ-প্রতিরোধ ব্যবস্থা এই এন্টিজেনের বিপক্ষে প্রতিক্রিয়া দেখায়। ব্যাপক অর্থে বলা যায়, এই ব্যবস্থা পুরুষের মস্তিষ্কে পৌরুষত্বের বৈশিষ্ট্য তৈরীতে প্রতিরোধ সৃষ্টি করে এবং এভাবে ধারাবাহিকভাবে যত পুরুষ ফিটাস মাতৃগর্ভে তৈরী হয়, তার বিপক্ষে মায়ের প্রতিক্রিয়া(মায়ের এন্টিবডি) প্রতিটা ছেলে সন্তান জন্মের সময়, দিনকে দিনকে শক্তিশালী হয়। বর্তমানে ধারণা করা হয়, মস্তিষ্কে এভাবে পুরুষ বৈশিষ্ট্য তৈরীতে অতিরিক্ত বাধা পড়লে( inhibitory effect), তা যৌন অভিমুখিতায় প্রভাব ফেলে। এই প্রকল্পটি বিভিন্ন প্রমাণ দ্বারা সমর্থিত, এবং এখানে বলা হয়েছে, যদি বড় বোন থাকে, তাহলে পরবর্তীতে জন্মানো ছেলে সন্তানে;র যৌন-অভিমুখিতার উপর প্রভাব পড়ার সম্ভাবনা কম।
সাইকিক
সাইকিকরা বিভিন্নভাবে মানুষকে মানসিকভাবে আবিষ্ট করে। এর মধ্যে কিছু নাট্য অভিনয়শিল্পী, যেমন মঞ্চযাদুকররা বিনোদনের উদ্দেশ্যে এমন দক্ষতার উপস্থিতি তৈরি করতে বিভিন্ন কৌশল ব্যবহার করেন, যেমন- ভোজবাজি, কোল্ড রিডিং, হট রিডিং ইত্যাদি। এর একটি বৃহত বাণিজ্যশিল্প এবং নেটওয়ার্কও বিদ্যমান যার দ্বারা গ্রাহকদের উপদেশ ও পরামর্শ দেওয়ার নিমিত্তে লোকেরা সাইকিক হিসাবে বিজ্ঞাপন দেয়। কয়েকজন বিখ্যাত সাইকিকের মধ্যে রয়েছেন এডগার কেইস, ইনগো সোয়ান, পিটার হুরকোস, জ্যানেট লি, জোসে অর্টিজ এল সামারিটানো, মিস ক্লিও, জন এডওয়ার্ড, সিলভিয়া ব্রাউন এবং টেলার হেনরি। সাইকিক শক্তিগুলো সাইকিক গুপ্তচরদের দ্বারা এবং সাইকিক প্রত্নতত্ত্ব ও এমনকি সাইকিক সার্জারির মতো অনুশীলনের মাধ্যমে দৃঢ় হয়।
সমালোচকগণ সাইকিক শক্তিকে ইচ্ছাকৃত চাতুরী বা আত্ম-বিভ্রান্তি বলে মনে করে।  ১৯৮৮ সালে মার্কিন জাতীয় বিজ্ঞান একাডেমি এই বিষয়ে একটি প্রতিবেদন দিয়েছে এবং এই সিদ্ধান্তে পৌঁছেছে যে "প্যারাসাইকোলজিকাল ঘটনার অস্তিত্বের জন্য ১৩০ বছর ধরে করা গবেষণায় কোনও বৈজ্ঞানিক যৌক্তিকতা নেই"।  একটি গবেষণায় সাম্প্রতিক প্রতিবেদন করা প্যারাসাইকোলজিকাল পরীক্ষাগুলির পুনরাবৃত্তি করার চেষ্টা করা হয়েছিল যা মানসিকভাবে অনুধাবনের অস্তিত্বকে কিছুটা সমর্থন করে বলে মনে হয়েছিল। ফলাফলগুলি পুনরাবৃত্তি করার চেষ্টা, যা পরীক্ষার পরে তথ্যগুলিতে প্রভাব ফেলবে কিনা তা পরীক্ষা করে দেখার জন্য করা হয়েছিল কিন্তু তা "উল্লেখযোগ্য প্রভাব ফেলতে ব্যর্থ হয়েছে" ও এইগুলো "মানসিক যোগ্যতার অস্তিত্বকে সমর্থন করে না" বলেই প্রতীয়মান হয়, এবং এটিকে ছদ্মবিজ্ঞান বলে অভিহিত করা হয়।
কখনও কখনও বিজ্ঞান-কথাসাহিত্য এবং সুকল্পিত কল্পকাহিনীর মধ্যে সাইকিকদের থাকতে দেখা যায়। সাইকিক শক্তিবিশিষ্ট চরিত্রের বৈশিষ্ট্যযুক্ত কথাসাহিত্যের উদাহরণগুলির মধ্যে রয়েছে স্টার ওয়ার্স ফ্র্যাঞ্চাইজি, যাতে থাকা "বল-সংবেদনশীল" প্রাণীটি ভবিষ্যত দেখতে পারে এবং অবজেক্টগুলিকে টেলিকিনেটিকভাবে স্থানান্তর করতে পারে, পাশাপাশি ডানজিওনস ও ড্রাগনস এবং স্টিফেন কিং-এর কাজগুলো সহ আরও অনেকের মধ্যে সাইকিক শক্তি থাকতে দেখা যায় কিন্তু এগুলো নিছকই কল্পকাহিনির চরিত্র যার বাস্তব ভিত্তি নেই।
ব্যাঙ তড়িৎকোষ
ব্যাঙ ব্যাটারি হচ্ছে একটি তড়িৎ রাসায়নিক ব্যাটারি যা কতগুলো মৃত (কখনও কখনও জীবিত) ব্যাঙ নিয়ে গঠিত যারা তড়িৎ রাসায়নিক কোষ হিসেবে শ্রেণী সমবায়ে যুক্ত হয়ে ব্যাটারি গঠন করে। এটি একটি জৈবব্যাটারি। আগের যুগের বৈজ্ঞানিক তদন্তে এবং শিক্ষামূলক তদন্তে এগুলো ব্যবহার হয়।
এই ব্যাটারির কার্যকারিতার মূলনীতি হচ্ছে ঘাত শক্তি  (ইনজুরি পটেনশিয়াল) যা পেশী ক্ষতিগ্রস্ত হওয়ায় সৃষ্টি হয় যদিও ১৮ ও ১৯ শতকে এগুলো বুঝা যায় নি। এই শক্তি ব্যাঙের পেশী ব্যবচ্ছেদের পরিণতিতে সৃষ্টি হয়।
পটভূমি
বৈদ্যুতিক গবেষণার শুরুর দিকে বৈদ্যুতিক প্রবাহ শনাক্ত করতে ব্যাঙের পায়ের গ্যালভানোস্কোপ পদ্ধতি ব্যবহার হয়। যার ফলে ব্যাঙ বিভিন্ন গবেষণায় ব্যবহার হত। গ্যালভানোস্কোপ হিসেবে ব্যাঙের পা ব্যবহারের জন্য গবেষকগণ বেশকিছু জীবিত ব্যাঙ হাতের কাছে রাখতেন। এগুলো ছিল ছোট, সহজে নিয়ন্ত্রণযোগ্য, পা গুলো বিদ্যুতের প্রতি বিশেষভাবে স্পর্শকাতর এবং অন্য কোন জন্তুর তুলনায় দীর্ঘক্ষণ বৈদ্যুতিক ক্রিয়া চালিয়ে যায়।
প্রস্তুতি
ব্যাটারি নির্মাণের জন্য ব্যাঙের উরু ব্যবহার হত। প্রথমে ব্যাঙের পায়ের চামড়া অপসারণ করা হত, এরপর হাঁটু সন্ধি থেকে নিচের পা গুলো বিচ্ছিন্ন করা হত। উরুর পেশী এরপর অনুপ্রস্থভাবে কেটে অর্ধ-উরুতে পরিণত করা হত। নিচু কনিকেল আকৃতির অংশটিই শুধু ব্যবহার করা হত। এরপর অর্ধ-উরু একটি কাঠের অন্তরকে ( বা মোড়ক যার ফলে বিদ্যুৎ বাইরের কোন কিছুর সংস্পর্শে আসে না) এমনভাবে সাজানো হয় যাতে একটি অংশের ভিতরের পৃষ্ঠ অপরটির বাইরের পৃষ্ঠে যুক্ত থাকে। এক্ষেত্রে বাইরের পৃষ্ঠের কনিকাল প্রান্ত ভিতরের পৃষ্ঠের ফাঁপা প্রান্তে যুক্ত হত (চিত্র দেখুন)। এরপর পেশীর স্তম্ভের প্রান্তদ্বয়কে কাঠে রক্ষিত কাপের পানিতে রেখে ব্যাটারির ধনাত্মক ও ঋণাত্মক প্রান্ত তৈরি করা হত।
এরূপ বিন্যাসের কারণ ছিল একটি ভ্রান্ত তত্ত্ব যা ছিল যে পেশীর অভ্যন্তরীণ অংশ থেকে বহিঃপৃষ্ঠে বিদ্যুৎ প্রবাহিত হয়। এখন জানা গেছে যে অর্ধ-উরু বিদ্যুৎ প্রবাহে বেশি সফল কারণ এটি বেশি আঘাত পায়। আঘাতের ফলে উৎপন্ন তড়িৎ বিভব কর্তন বিভব  (ডিমারকেশন পটেনশিয়াল) বা ঘাত বিভব (ইনজুরি পটেনশিয়াল) নামে পরিচিত।
অন্য উপায়েও এধরনের ব্যাটারি নির্মাণ করা যায়। উদাহরণ স্বরূপ একটি ব্যাঙ এর স্নায়ু অন্য একটি ব্যাঙের পায়ে যুক্ত করেও ব্যাঙ ব্যাটারি তৈরি করা হয়। পুরো ব্যাঙও ব্যবহার করার যায়। উরুর পেশী দিয়ে তৈরি করতে বেশি সময় লাগলেও ভালো ফল দেয়ায় অধিকাংশ গবেষক এই পদ্ধতি ব্যবহার করতেই স্বাচ্ছন্দ্য বোধ করেন।
ইতিহাস
১৭৯০ সালে ১০ টি ব্যাঙের সমন্বয়ে ইউসেবিও ভাল্লি প্রথম ব্যাঙ ব্যাটারি তৈরি করেন। নিজের কার্যক্রমের ফলাফল বুঝতে অসুবিধা হওয়ায় ভাল্লি লুইগি গ্যালভানির মত অনুসরণ করে বিশ্বাস করে বসেন যে প্রানিজ বিদ্যুৎ  (অথবা গ্যালভানিক বিদ্যুৎ) ধাতব-ধাতব বিদ্যুৎ (অথবা ভোল্টায়িক বিদ্যুৎ) থেকে ভিন্ন এমনকি দ্বিতীয় ধরনের বিদ্যুতের অস্তিত্বও স্বীকার করেননি। আলেজান্দ্রো ভোল্টার তত্ত্ব সঠিক প্রমাণিত হয়ে যায় যখন তিনি কোন প্রানিজ বস্তু ব্যবহার না করে ভোল্টায়িক স্তম্ভ তৈরি করেন। যেহেতু ভাল্লি নিজেকে বিতর্কের ভুল প্রান্তে পান এবং প্রমাণ থাকা সত্ত্বেও তাঁর সিদ্ধান্ত বদলাতে অস্বীকৃতি জানান, তাই তাঁর কাজ অনেকটা আড়ালে থেকে যায় এবং সাদামাটাভাবে সংরক্ষণ করা হয়।
১৮১৮ সালে লিওপল্ডো নোবিলি ব্যাঙের কতগুলো গোঁটা (সম্পূর্ণ) পা ব্যবহার করে ব্যাঙ ব্যাটারি তৈরি করেন যেটিকে তিনি নাম দিয়েছিলেন ফ্রগ পাইল (ব্যাঙের স্তূপ)। তিনি প্রানিজ বিদ্যুতের উপর গবেষণা করতেন কিন্তু তাঁর গবেষণা ভোল্টার সমালোচনার মুখে পড়েছিল যিনি যুক্তি দেখিয়েছিলেন যে বহিঃবর্তনীর ধাতব পদার্থই বিদ্যুতের প্রকৃত উৎস। ভোল্টার মতে ব্যাঙের তরল খুব সামান্য ইলেক্ট্রোলাইট তথা তড়িৎ বিশ্লেষ্য দ্রবণ প্রদান করত।
প্রথম সুপরিচিত ব্যাঙ ব্যাটারি তৈরি করেন কার্লো মাট্টেউচ্চি যার বর্ণনা ১৮৪৫ সালে তাঁর পক্ষ থেকে মাইকেল ফ্যারাডে রয়েল সোসাইটিতে উপস্থাপন করেন। পরবর্তীতে চিকিৎসাবিজ্ঞান শিক্ষার্থীদের পদার্থ বিষয়ক পাঠ্যবই গোল্ডিং বার্ডের বিখ্যাত "এলিমেন্টস অফ ন্যাচারাল ফিলোসফি"-এ এর উল্লেখ পাওয়া যায়। ব্যাঙের ১২ থেকে ১৪টি অর্ধ-উরুর স্তম্ভ দিয়ে এই ব্যাটারি তৈরি করে। একটি ভুল তত্ত্ব দ্বারা পরিচালিত হলেও ব্যাঙ ব্যাটারি পটাসিয়াম আয়োডাইড বিশ্লেষণে সম্ভব হয়। নোবিলির কাজে ভোল্টার সমালোচনার জবাব দেয়ার লক্ষ্য নিয়ে মাট্টেউচ্চি সম্পূর্ণ যন্ত্রটি জীবজ বস্তু দিয়ে তৈরির চেষ্টা করেন। তিনি শূন্যস্থানে (ভ্যাকুয়াম), বিভিন্ন গ্যাসে এবং বিষাক্ত পরিবেশে পরীক্ষা করে দেখেন যে এটি ঐসমস্ত পরিবেশ দ্বারা প্রভাবিত না হয়ে কাজ চালিয়ে যায় এমনকি পরিবেশটি জীবিত প্রাণীর জন্য বিষাক্ত ও প্রাণঘাতী হলেও।
ব্যাঙদেরই শুধু ব্যাটারি হিসেবে ব্যবহার করা হয় নি। ১৮০৩ সালে জিওভান্নি এল্ডিনি দেখান যে সদ্যমৃত ষাঁড়ের মাথা দিয়ে বিদ্যুৎ তৈরি করা যায়। ব্যাঙ গ্যালভানোমিটার দ্বারা ষাঁড়ের জিহ্বা ও কান সংযুক্ত হয়ে গবেষণাকারীর দেহ দ্বারা বিদ্যুতের পথ বা বর্তনী পূর্ণ হলে তা ক্রিয়া প্রদর্শন করে। দুটি বা তিনটি মাথা নিলে ব্যাটারি আরও জোরদার ক্রিয়া দেয়। পরবর্তীতে ১৮৪০ এর দিকে মাট্টেউচ্চি ইল (বান মাছ) ব্যাটারি, কবুতর ব্যাটারি এবং খরগোশ ব্যাটারি তৈরি করেন। এরপর তিনি দুটি কবুতরের বুকের সামান্য জখম করে অন্য কবুতরের দেহে যুক্ত করে জীবন্ত কবুতরের ব্যাটারি তৈরি করেন। তিনি বলেন যে এই নকশাটি পূর্বে প্রচলিত জীবন্ত ব্যাঙের ব্যাটারির নকশার ভিত্তিতে তৈরি।
২০০২ ফিফা বিশ্বকাপ ফাইনাল
থাম্ব|জার্মানি এবং ব্রাজিলের মধ্যে ২০০২ ফিফা বিশ্বকাপ ফাইনালের জন্য লাইন-আপস ২০০২ ফিফা বিশ্বকাপ ফাইনাল হচ্ছে ২০০২ সালে অনুষ্ঠিত ফিফা বিশ্বকাপের সর্বশেষ ও শিরোপা নির্ধারণী খেলা। এটি ছিলো ফিফা বিশ্বকাপের ১৭তম আসরের ফাইনাল। এই খেলায় অংশগ্রহণ করেছিলো জার্মানি ও ব্রাজিল। খেলাটি অনুষ্ঠিত হয় জাপানের ইয়োকোহামার নিসান স্টেডিয়ামে। খেলায় ব্রাজিল ২-০ গোলে জয়লাভ করার মাধ্যমে তাদের ৫ম বিশ্বকাপ শিরোপা জয় করে। খেলাটিতে দুইটি গোলই করেন ব্রাজিলের আক্রমণভাগের খেলোয়াড় রোনালদো। তিনি ছিলেন ঐ বিশ্বকাপের সর্বাধিক গোলদাতা। দুইটি গোলই হয় খেলায় দ্বিতীয়ার্ধে। এই ম্যাচের মাধ্যমেই ব্রাজিল ও জার্মানি প্রথমবারের মতো বিশ্বকাপে পরস্পরের মুখোমুখি হয়।
আবদুল্লাহ-আল-মাহমুদ
আবদুল্লাহ-আল-মাহমুদ (জন্ম: ১৬ জুলাই, ১৯৪৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল্লাহ-আল-মাহমুদের জন্ম শেরপুর জেলার শ্রীবরদী উপজেলার কাকিলাকুড়া গ্রামে। তিনি পেশায় চিকিৎসক। বেসরকারি একটি মেডিকেল কলেজে অধ্যাপনা করেন। তার বাবার নাম মফিজল হক এবং ময়ের নাম রোকেয়া হক। তার স্ত্রীর নাম কামরুন্নেসা। তাদের দুই মেয়ে এক ছেলে।
কর্মজীবন
আবদুল্লাহ-আল-মাহমুদ ১৯৭১ সালে ময়মনসিংহ মেডিকেল কলেজের চতুর্থ বর্ষের ছাত্র ছিলেন। মুক্তিযুদ্ধ শুরু হলে তিনি স্থানীয় প্রতিরোধ যোদ্ধাদের সঙ্গে যোগ দেন। পরে তাদের সঙ্গে ভারতের ঢালুতে আশ্রয় নেন। এখানে তারা নিজেদের চেষ্টায় একটা প্রশিক্ষণকেন্দ্র গড়ে তোলেন।
মুক্তিযুদ্ধে ভূমিকা
১৯৭১ সালের জুন মাসের পর ভারতের ঢালু এলাকায় আনুষ্ঠানিক প্রশিক্ষণ শুরু হয় আবদুল্লাহ-আল-মাহমুদ এবং দলে থাকা অন্যান্যদের। আগস্ট মাসে তাকে ১১ নম্বর সেক্টরের ঢালু সাব-সেক্টরের অধিনায়ক হিসেবে দায়িত্ব দেওয়া হয় আবদুল্লাহ-আল-মাহমুদকে। এই সাব-সেক্টরের অপারেশনাল এলাকা ছিল হালুয়াঘাট, ঢালু, ময়মনসিংহ সড়ক পর্যন্ত। এসব এলাকায় আগস্ট মাস থেকে অনেক যুদ্ধ হয়। এর তিনি সরাসরি অংশ নেন। ১৯৭১ সালের ৩ অক্টোবর ছিলো রোজার মাসে ময়মনসিংহ জেলার হালুয়াঘাট উপজেলার তেলিখালীতে ছিলো পাকিস্তানিদের দুর্ভেদ্য একটি ঘাঁটি। তেলিখালী বাংলাদেশ-ভারত সীমান্তবর্তী গ্রাম। প্রতিরক্ষায় ছিল পাকিস্তানি সেনাবাহিনী ৩৩ পাঞ্জাব রেজিমেন্টের ১২৫ জনসহ রেঞ্জার্স ও রাজাকার। সব মিলিয়ে প্রায় ২৩৭ জন। দূরে বাঘাইতলীতে ছিল তাদের গোলন্দাজ বাহিনীর একটি দল। সেদিন রাত সাড়ে তিনটায় একসঙ্গে গর্জে উঠল শত শত অস্ত্র। গুলি-গোলার শব্দে গোটা এলাকা প্রকম্পিত। চারদিকে বারুদের উৎকট গন্ধ। ‘জয় বাংলা’ স্লোগান দিতে দিতে মুক্তিযোদ্ধারা এগিয়ে যাচ্ছেন শত্রুর বাংকার লক্ষ্য করে। তাদের সঙ্গে আছে মিত্রবাহিনীর রাজপুত রেজিমেন্ট। সব মিলিয়ে প্রায় ৮০০ জন। আবদুল্লাহ-আল-মাহমুদ একটি দলের নেতৃত্বে। তিনি কাট অব পার্টির দায়িত্বে। সম্মিলিত আক্রমণে পাকিস্তানি বাহিনীর প্রতিরোধ সেদিন একে একে ভেঙে পড়তে থাকে। একপর্যায়ে শুরু হয় হাতাহাতি যুদ্ধ। পাকিস্তানিদের পালিয়ে যাওয়ার পথ ছিল রুদ্ধ। ভোর পাঁচটার দিকে তাদের দিক থেকে গোলাগুলি বন্ধ হয়ে যায়। সেদিন যুদ্ধে পাকিস্তানি বাহিনীর একজন ছাড়া সবাই নিহত হয়। অন্যদিকে মুক্তিবাহিনীর ১৯ জন ও মিত্র বাহিনীর ৫৬ জন শহীদ হন।
মফিজুদ্দিন আহমদ হাজারিকা
মফিজুদ্দিন আহমদ হাজারিকা (৩০/৮/১৮৭০ - ২৯/১০/১৯৫৮) বিংশ শতাব্দির প্রথম দিকের একজন অসমীয়া কবি ও সাহিত্যিক। তিনি বিখ্যাত কবিতা গ্রন্থ জ্ঞান মালিনী'র রচয়িতা। তিনি ১৯৩০ সালে গোলাঘাটে অনুষ্ঠিত অসম সাহিত্য সভার অধিবেশনের সভাপতি ছিলেন। ১৯১৩ সালে শিবসাগরে অনুষ্ঠিত "ছাত্ৰ সভা"র সভাপতিত্ব করেন। অসম সরকার এর কাছ থেকে তিনি সাহিত্যিক সম্মাননা লাভ করেন।
জন্ম এবং শিক্ষাজীবন
মফিজুদ্দিন আহমদ হাজারিকার পিতার নাম হিম্মতুদ্দিন আহমদ। তার পিতৃপুরুষ অসম বুরঞ্জীর খ্যাত বাঘ হাজারিকার বংশধর। তিনি ডিব্ৰুগড়ে জন্মগ্রহণ করেন । ডিব্ৰুগড়ে পড়া-শুনা করে তিনি সরকারী হাইস্কুল থেকে ১৮৯২ সালে এন্ট্রান্স পরীক্ষা দেন। কিন্তু পরীক্ষায় উত্তীৰ্ণ হতে না পারায় তার লেখাপড়ার ইতি ঘটে।
কৰ্মজীবন
১৮৯৩ সালে মফিজুদ্দিন আহমদ হাজারিকা উত্তর লক্ষীমপুর এ ফরেষ্টার হিসেবে কাজে যোগদান করেন। তিনবছর এই কাজ করার পর ১৮৯৬ সালে তিনি লক্ষ্মীপুরের কাছে আমোলা হিসেবে যোগদান করেন। ১৯০২ সালে ডিব্ৰুগড় কাছারীতে বদলি হন। অবসর বয়সে তিনি সিভিল পদবীতে ভূষিত হন। ১৯২৬ সালে তিনি অবসর নেন ।
সাহিত্যিক জীবন
১৮৯৬ সালে তার বিখ্যাত কবিতা গ্রন্থ জ্ঞান মালিনী প্ৰকাশিত হয়। অন্য আরেকটা কবিতা গ্রন্থ তত্ব পারিজাত। এই কবিতা গ্রন্থে মাত্ৰ চারটা কবিতা পাওয়া যায়।
১৯০৪ থেকে ১৯৩৪ সাল পর্যন্ত সুদীৰ্ঘ ৩০ বছর কাল ধরে মফিজুদ্দিন আহমদ হাজারিকা ডিব্ৰুগড় সাহিত্য সভার সম্পাদক ছিলেন। ১৯১৩ সালে শিবসাগরে অনুষ্ঠিত ছাত্ৰ সভার সভাপতিত্ব করেছিলেন। ১৯৩০ সালে গোলাঘাটে অনুষ্ঠিত হওয়া অসম সাহিত্য সভার সভাপতিত্ব করেছিলেন। এজন্য তিনি সাহিত্যিক পেনসন লাভ করেন।
কুমলাল নদী
কুমলাল নদী বা নাউতারা নদী বাংলাদেশের উত্তর-পশ্চিমাঞ্চলের নীলফামারী জেলার একটি নদী। নদীটির দৈর্ঘ্য ৫৯ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালুদাহা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২০।
প্রবাহ
এই নদী টি নীলফামারী জেলার ডিমলা উপজেলার নাউতারা ইউনিয়নের মধ্য দিয়ে প্রবাহিত হয় এবং সেখান থেকেই এর নামকরণ হয় নাউতারা নদী।
অসমীয়া ভাষার অন্ধকার যুগ
ভারতের একজন মার্কিন ব্যাপ্টিস্ট ধর্মপ্রচারক নাথান ব্রাউনের লক্ষ্য ছিল অসমীয়া ভাষাকে পুনরুদ্ধার করা যাতে এটি সম্পূর্ণরূপে বাংলা ভাষাকে অতিক্রম না করে। অসমীয়া ভাষা পুনরুদ্ধার করার জন্য তিনি তৎকালীন ব্রিটিশ ভারত প্রশাসনের কাছে বিষয়টি নিয়ে যান। নাথানের স্ত্রী এলিজা ব্রাউন এই মিশনে তার সঙ্গী ছিলেন।